CELEX: 32004D0120
Language: hr
Date: 2004-01-29 00:00:00
Title: 2004/120/EZ: Odluka Komisije od 29. siječnja 2004. o izmjeni Odluke Vijeća 97/788/EZ u pogledu provjera koje provodi Srbija i Crna Gora u vezi s održavanjem sorata krmnog bilja, repe, uljarica i predivog bilja (priopćena pod brojem dokumenta C(2004) 147)  Tekst značajan za EGP

03/Sv. 56
            
            
               HR
            
            
               Službeni list Europske unije
            
            
               285
            
         32004D0120
   
               L 036/57
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 29. siječnja 2004.
   o izmjeni Odluke Vijeća 97/788/EZ u pogledu provjera koje provodi Srbija i Crna Gora u vezi s održavanjem sorata krmnog bilja, repe, uljarica i predivog bilja
   (priopćena pod brojem dokumenta C(2004) 147)
   (Tekst značajan za EGP)
   (2004/120/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/788 od 17. studenoga 1997. o jednakovrijednosti provjera postupaka održavanja sorata provedenih u trećim zemljama (1), a posebno njezin članak 2.,
   budući da:
   
               (1)
            
            
               Odlukom 97/788/EZ određeno je da službene provjere postupaka održavanja sorata provedene u određenim trećim zemljama za određene vrste pružaju jednaka jamstva kao one koje obavljaju države članice u skladu s Direktivom Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (2).
            
         
               (2)
            
            
               Odluka 97/788 primjenjuje se na Saveznu Republiku Jugoslaviju (sada poznatu pod nazivom Srbija i Crna Gora) samo u pogledu sorata određenih vrsta.
            
         
               (3)
            
            
               Pregledom pravila Srbije i Crne Gore, kao i načina njihove primjene za vrste navedene u Direktivi Vijeća 66/401/EEZ od 14. lipnja 1966. o stavljanju na tržište sjemena krmnog bilja (3), Direktivi Vijeća 2002/54/EZ od 13. lipnja 2002. o stavljanju na tržište sjemena repe (4) kao i Direktivi Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (5), utvrđeno je da provjere postupaka održavanja sorata pružaju jednaka jamstva kao one koje provode države članice.
            
         
               (4)
            
            
               Jednakovrijednost priznata Srbiji i Crnoj Gori treba se proširiti na te dodatne vrste.
            
         
               (5)
            
            
               Odluku 97/788/EZ treba stoga na odgovarajući način izmijeniti.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
            
         DONIJELA JE OVU ODLUKU:
   Članak 1.
   Prilog Odluci 97/788/EZ mijenja se kako slijedi:
   U zapisu pored oznake „YU” koja se odnosi na Saveznu Republiku Jugoslaviju, „66/402” zamjenjuje se sa „66/401, 66/402, 2002/54 i 2002/57”.
   Članak 2.
   Ova je Odluka upućena državama članicama.
   
      Sastavljeno u Bruxellesu 29. siječnja 2004.
      
         
            Za Komisiju
         
         David BYRNE
         
            Član Komisije
         
      
   
   
      (1)  SL L 322, 25.11.1997., str. 39. Odluka kako je izmijenjena Odlukom 2002/580/EZ (SL L 184, 13.7.2002., str. 26.).
   
      (2)  SL L 193, 20.7.2002., str. 1. Direktiva kako je zadnje izmijenjena Uredbom (EZ) br. 1829/2003 Europskog parlamenta i Vijeća (SL L 268, 18.10.2003., str. 1.).
   
      (3)  SL L 125, 11.7.1966., str. 2298/66. Direktiva kako je zadnje izmijenjena Direktivom 2003/61/EZ (SL L 165, 3.7.2003., str. 23.).
   
      (4)  SL L 193, 20.7.2002., str. 12. Direktiva kako je zadnje izmijenjena Direktivom 2003/61/EZ.
   
      (5)  SL L 193, 20.7.2002., str. 60. Direktiva kako je izmijenjena Direktivom 2003/61/EZ.